# Фудбал: Матић и Ивановић у тиму године

недеља, 26. апр 2015

Удружење фудбалера је одабрало најбољи тим Премијер лиге. У њему налазе се српски репрезентативци Бранислав Ивановић и Немања Матић. Њихов Челси, сасвим очекивано, даје шесторицу играча, па су уз српске фудбалере ту и Џон Тери, Гери Кејхил, Еден Азар и Дијего Коста. Интересантно, можда и помало изненађузјуће, у идеалном тиму нема Сеска Фабрегаса.

На голу је феноменални Давид Де Хеа из Манчестер јунајтеда, а Челсијевом тројцу у одбрани друштво прави бивши "плавац", сада члан Саутемптона, Рајан Бертранд. Алексис Санчез из Арсенала и магични Фелипе Кутињо из Ливерпула су пронашли место у везном реду, док је Кости у нападу партнер Хари Кејн из Тотенхема

**Рукомет: Дебакл српских рукометаша у Рејкјавику**

среда, 29. апр 2015

Рукометна репрезентација Србије изгубила је у Рејкјавику од Исланда са 38:22 (16:10), у трећем колу квалификација за Европско првенство. “Орлови“ имају прилику за реванш у недељу у Нишу.

Србија је тако забележила први пораз у квалификацијама, у којима је у Групи четири прва на табели четири бода, колико има и Исланд. Био је то први пораз наших рукометаша у овим квалификацијама, после победа у прва два кола против Црне Горе и Израела. После три кола, Србија и Исланд имају учинак од две победе, уз један пораз, а може има се прикључити Црна Гора, уколико у четвртак савлада Израел.

**Ватерполо: Звезда повела против Партизана**

субота, 25. апр 2015

Ватерполисти Црвене звезде победили су данас на базену Бањица Партизан са 9:4 (3:2, 3:1, 2:0, 1:1) и повели са 1:0 у полуфиналној серији плеј-офа Прве А лиге. Други меч се игра у среду када је домаћин Партизан. Серија се игра до две победе.

Црвен-бели су доминирали од финиша прве четвртине и без већих проблема нанели убедљив пораз вечитом ривалу. Полуфинална серија плеј-офа игра се на две победе, а Звезда ће прилика да избори пласман у финале имати у среду, када је домаћин Партизану.

Најбољи у тријумфу Звезде био је Страхиња Рашовић са три поготка, два је постигао Томашевић, а по један Виктор Рашовиц, Ранђеловиц, Рацков и Његован. Код Партизана, Стојановић је постигао два гола, док су се у листу стрелаца уписали Јакшић и Суботић.